**Quiz om Asymptomatisk bakteriuri**

1) **Hva betyr asymptomatisk bakteriuri?**

a) Antibiotika-symptomer fra urinen

b) Funn av bakterier i én urinprøve uten at pasienten har symptomer på urinveisinfeksjon

c) Pasienten har alltid bakterier i urinen

d) Bakterier finnes alle steder i urinveiene, inkludert i nyrene

2) **Når skal det tas urinstix?**

a) Hos alle nyinnlagte pasienter med feber

b) Kun når lege har ordinert det

c) Når det lukter av pasientens urin

d) Når pasienten har kliniske symptomer på urinveisinfeksjon

3) **Du tømmer et bekken fra en 70 år gammel sykehjemspasient. Urinen lukter, og stix slår positivt ut på «alt». Hva gjør du?**

a) Sørger for at pasienten settes på antibiotika så snart som mulig

b) Vurderer om pasienten har nytilkomne symptomer og infeksjonstegn før du gjør noe mer

c) Gir pasienten C-vitaminer og beskjed om å drikke rikelig

d) Vurderer om pasienten er trøtt, urolig og forvirret

4) **Hvor stor andel av eldre i sykehjem har bakterier i urinen?**

a) 1 av 10

b) Alle

c) Ca halvparten

d) 80 %

5) **Hvilke symptomer gir sterk mistanke om blærebetennelse (cystitt)?**

a) Hyppig vannlating med «urge» (må plutselig veldig tisse)

b) Forvirring

c) Dårlig matlyst

d) Lavt blodtrykk, rask respirasjon, kaldsvett

6) **Hvilken mikrobe er den vanligste årsaken til urinveisinfeksjon?**

a) Gule stafylokokker (Staphylococcus aureus)

b) E.coli

c) Staphylococcus saprophyticus

d) Candida

7) **Hva er førstevalget til behandling ved mistanke om øvre UVI i sykehus (høy feber, frostanfall, flankesmerter/rygg/ positiv urinstix)?**

a) Cefotaxim iv

b) Gentamycin + ampicillin iv

c) Selexid tabletter

d) Furadantin tabletter

8) **Er det noen pasienter som bør få antibiotikabehandling ved asymptomatisk bakteriuri?**

a) Gravide

b) Pasienter som har vært innlagt på sykehus i utlandet

c) Pasienter som skal få satt inn hofteprotese

d) Når det er påvist multiresistente bakterier (f.eks. ESBL)

9) **Hvorfor bør vi generelt ikke gi antibiotika ved asymptomatisk bakteriuri?**

a) Antibiotika dreper også ufarlige bakterier som beskytter mot sykdomsfremkallende bakterier får slippe til i urinveiene og tarmen

b) Antibiotika kan gi bivirkning som diaré. Diaré og væsketap kan være svært alvorlig for eldre og skrøpelige

c) Antibiotikabruk bidrar til spredning og utvikling av antibiotikaresistens

d) Pasienten er mer utsatt for å få infeksjoner med resistente mikrober

LYKKE TIL ☺

Klok bruk av antibiotika – du kan gjøre en forskjell !